
IN JURUL LOZINCII STATELOR UNITE 
ALE EUROPEI 


În nr. 40 al ziarului ,,Sotial-Demokrat* am anunţat că 
conferinţa secţiilor din străinătate ale partidului nostru a 
hotărît ca problema lozincii „Statelor Unite ale Europei“ 
să fie amînată pînă cînd va avea loc discutarea în presă a 
laturii economice a acestei chestiuni *. 

La conferinţa noastră, discuţiile care s-au purtat în jurul 
acestei probleme au avut un caracter politic unilateral. În 
parte, acest lucru se datorește, poate, faptului că în ma- 
nifestul Comitetului Central această lozincă este net for- 
mulată ca o lozincă politică („lozinca politică imediată...“ 
— se spune acolo), şi nu numai că preconizează crearea Sta- 
telor Unite republicane ale Europei, ci subliniază, totodată, 
în mod special că, „fără răsturnarea pe cale revoluţionară a 
monarhiilor germană, austriacă şi rusă“, această lozincă este 
lipsită de sens şi falsă. 

Este cit se poate de greşit ca, în cadrul aprecierii poli- 
tice a lozincii respective, să se ridice obiecţii împotriva 
acestui mod de a pune problema, sustinind, de plidă, că ar 
eclipsa sau ar slăbi etc. lozinca revoluţiei socialiste. Schim- 
bările politice cu un caracter într-adevăr democratic, şi cu 
atit mai mult revoluțiile politice, nu pot în nici un caz, 
niciodată şi în nici o împrejurare nici să eclipseze, nici să 
slăbească lozinca revoluţiei socialiste. Dimpotrivă, întot- 
deauna ele apropie revoluţia socialistă, îi lărgesc baza, atrag 
în lupta socialistă noi pături ale micii burghezii şi ale ma- 
selor semiproletare. Pe de altă parte, revoluțiile politice 


* Vezi volumul de față, p. 160. — Nota red. 

sînt inevitabile în cursul revoluţiei socialiste, care nu poate 
fi privită ca un act unic, ci trebuie considerată ca o epocă 
de furtunoase zguduiri politice şi economice, de luptă de 
clasă extrem de ascuţită, de război civil, de revoluţii şi 
contrarevolutii. 

Dar, dacă lozinca Statelor Unite republicane ale Europei, 
pusă în legătură cu răsturnarea pe cale revoluţionară a 
acestor trei monarhii, cele mai reacționare din Europa, în 
frunte cu cea rusă, este cu desävîrsire invulnerabilă ca lo- 
zincă politică, rămîne încă problema extrem de importantă 
a conţinutului şi semnificației economice ale acestei lozinci. 
Din punctul de vedere al condiţiilor economice ale impe- 
rialismului, adică al exportului de capital şi al împărțirii 
lumii între puterile coloniale „înaintate“ şi „civilizate“, în 
regimul capitalist lozinca Statelor Unite ale Europei este 
sau irealizabilă sau reacționară. 

Capitalul a devenit internaţional şi monopolist. Lumea 
este împărţită între un mănunchi de mari puteri, adică 
între puterile care-şi datoresc prosperitatea marelui jaf şi 
asupririi naţiunilor. Cele patru mari puteri din Europa: 
Anglia, Franţa, Rusia şi Germania, cu o populaţie de 
250 000 000—300 000 000 de locuitori şi cu o suprafaţă 
de circa 7 000 000 km?, deţin colonii cu o populaţie de 
aproape o jumătate de miliard (494 500 000) de locuitori şi 
cu o suprafață de 64 600 000 km?, ceea ce reprezintă 
aproape jumătate din suprafaţa globului pămîntesc 
(133 000 000 km? fără regiunea polară), Să adăugăm la 
aceasta cele trei state asiatice — China, Turcia, Persia, 
îmbucătăţite acum de tîlharii care duc războiul „de elibe- 
rare“, şi anume: Japonia, Rusia, Anglia şi Franţa. Aceste 
trei state asiatice, pe care le putem numi semicolonii (în 
realitate, în prezent, ele sînt colonii în proporţie de ?/10), au 
o populaţie de 360 000000 de locuitori şi o suprafaţă 
de 14 500 000 km? (adică aproape o dată şi jumătate mai 
mare decît suprafaţa întregii Europe). 

Apoi, Anglia, Franţa şi Germania au făcut în străină- 
tate investiţii de cel puţin 70 de miliarde de ruble. Venitul 
„legitim“ de la această sumă frumuşică — venit de peste 
3 miliarde de ruble anual — este obţinut cu ajutorul co- 

mitetelor naţionale ale milionarilor, numite guverne, care 
dispun de armată şi flotă de război şi care „plasează“ în 
colonii şi semicolonii pe fecioraşii şi frätioru „domnului 
miliard“, în calitate de viceregi, consuli, ambasadori, înalți 
funcţionari de tot felul, popi şi alte lipitori. 

Astfel este organizată, în epoca celei mai înalte dezvol- 
tări a capitalismului, jefuirea unui număr de aproape un 
miliard de locuitori ai globului pămîntesc de către o mînă 
de mari puteri. În condiţiile capitalismului, o altfel de or- 
ganizare nu este posibilă. Să se renunţe la colonii, la „sferele 
de influență“, la exportul de capital ? A-ţi închipui că acest 
lucru este posibil înseamnă a te cobor! la nivelul unui 
popă, care le ţine bogatilor în fiecare duminică cîte o pre- 
dică despre măreţia creştinismului, îndemnîndu-i să dă- 
ruiască săracilor... dacă nu cîteva miliarde, măcar cîteva 
sute de ruble pe an. 

Crearea Statelor Unite ale Europei în condiţiile capita- 
lismului ar echivala cu o înţelegere cu privire la împărţirea 
coloniilor. Dar în condiţiile capitalismului nu e cu putință 
alta bază, alt principiu de împărţire decît forța. Miliardarul 
nu poate să împartă cu cineva „venitul national“ al unei 
ţări capitaliste decît „în raport cu capitalul“ (ba chiar cu un 
adaos, astfel încît marele capital să capete mai mult decît 
i se cuvine). Capitalism înseamnă proprietate privată asupra 
mijloacelor de producţie şi anarhie în producţie. A propo- 
vădui o împărţire „dreaptă“ a venitului pe o asemenea 
bază înseamnă proudhonism, înseamnă mărginire mic- 
burgheză, filistină. Împărţirea nu se poate face altfel decit 
„după forţă“. Iar forţa se schimbă o dată cu mersul dezvol- 
tării economice. După 1871, Germania s-a întărit de 
3—4 ori mai repede decît Anglia şi Franţa, iar Japonia 
de vreo 10 ori mai repede decît Rusia. Nu există şi nu 
poate exista alt mijloc de verificare a adevăratei forte a 
unui stat capitalist decît războiul. Războiul nu este în 
contradicţie cu bazele proprietăţii private ; el este rezul- 
tatul direct şi inevitabil al dezvoltării acestor baze. În con- 
ditiile capitalismului nu este posibilă o creştere egală a dez- 
voltării economice a diferitelor economii şi a diferitelor 
state. În condiţiile capitalismului nu sînt posibile alte mij- 

loace pentru a restabili, din timp în timp, echilibrul zdrun- 
cinat decjt crizele în domeniul industriei şi războaiele în 
domeniul politicii, 

Desigur, înţelegeri vremelnice între capitalisti şi între 
state sînt posibile, În acest sens este posibilă si realizarea 
Statelor Unite ale Europei ca o înţelegere între capitalistii 
din Europa. in ce scop ? Exclusiv în scopul de a sugruma 
împreună socialismul din Europa, de a păzi împreună co- 
loniile acaparate împotriva Japoniei şi Americii, care se 
simt extrem de nedreptätite de actuala împărţire a colonii» 
lor şi care în ultimii 50 de ani s-au întărit întraun ritm 
incomparabil mai rapid decjt Europa jnapoiata şi monar- 
hică, ce a început să putrezească de bätrinete, În compa- 
ratie cu Statele Unite ale Americii, Europa jn ansamblul 
ei Înseamnă stagnare economică, Crearea Statelor Unite 
ale Europei pe actuala bază economică, adică în condiţiile 
capitalismului, ar însemna organizarea reacţiunii jn ve» 
derea împiedicării dezvoltării mai rapide a Americii, Au 
apus pentru totdeauna vremurile cînd cauza democraţiei şi 
cauza socialismului erau legate numai de Europa, 

Statele Unite ale lumii (şi nu ale Europei) constituie 
forms de stat a unirii si libertăţii naţiunilor, pe care noi o 
egăm de socialism, mm pînă în momentul cînd victoria 
deplină a comunismului va duce la dispariţia definitivă a 
oricărul stat, inclusiv a statului democratic, Ca lozincă de 
sine stătătoare, e îndoielnic că lozinca Statelor Unite ale 
lumii ar fi justă, în primul rînd, pentru că ea coincide cu 
socialismul, iar în al doilea rînd pentru că ar putea da 
naştere unei interpretări greşite în sensul imposibilității 
victoriei socialismului într-o singură ţară şi în ceea ce 
priveşte atitudinea unei asemenea ţări faţă de celelalte, 

Inegalitatea dezvoltării economice şi politice este o lege 
absolută a capitalismului, Rezultă deci că victoria socialisa 
mului este posibilă la început într-un mic număr de ţări 
capitaliste sau chiar jntrxo singură ţară capitalistă, După 
ce Înar expropria pe capitalişti şi ar organiza jn tara sa 
producţia socialistă, proletariatul învingător din această 
ţară sear ridica împotriva restului lumii, lumea capitalistă, 
atrăgînd de partea sa clasele asuprite din celelalte țări, 
provocjnd jn aceste ţări răscoale împotriva capitalistilor 

şi actionind, la nevoie, chiar şi cu forța armată împotriva 
claselor exploatatoare şi statelor lor. Forma politică a so- 
cietăţii în care proletariatul va învinge, rasturnind bur- 
ghezia, va fi o republică democratică, care va concentra 
tot mai mult forţele proletariatului naţiunii respective sau 
ale naţiunilor respective în lupta împotriva statelor care 
nu vor fi trecut încă la socialism. Desființarea claselor nu 
este cu putință fără dictatura clasei asuprite, clasa prole- 
tariatului. În socialism, unirea liberă a naţiunilor nu este 
cu putinţă fără lupta mai mult sau mai putin îndelungată 
şi îndîrjită a republicilor socialiste împotriva statelor 
înapoiate. 

lată considerentele pentru care, în urma unor repetate 
discuţii în această problemă, atît la conferinţa secţiilor din 
străinătate ale P.M.S.D.R., cît şi după conferinţă, redacția 
Organului Central a ajuns la concluzia că lozinca Statelor 
Unite ale Europei este greşită. 


«Sojial-Demokrat” nr. 44 Se tipăreşte după textul 
din 23 august 1915 apărut în ziar 

NOTA REDACŢIEI ZIARULUI 
„SOȚIAL-DEMOKR AT“ 
LA MANIFESTUL C.C. AL P.MS.D.R. 
CU PRIVIRE LA RĂZBOI 


IN JURUL LOZINCII STATELOR UNITE ALE EUROPEI: 


Lozinca Statelor Unite ale Europei aşa cum este formu- 
lată în manifestul C.C. — însoţită de chemarea la răstur- 
narea monarhiilor din Rusia, Austria şi Germania — se 
deosebeşte de interpretarea în spirit pacifist pe care i-o dă 
Kautsky şi alții. 

În nr. 44 al ziarului „Soţial-Demokrat“, Organul Cen- 
tral al partidului nostru, a apărut un articol redacţional 
în care s-a arătat că lozinca „Statelor Unite ale Europei“ 
este greşită din punct de vedere economic *. Ea este sau o 
lozincă irealizabilă în condiţiile capitalismului, întrucît 
presupune introducerea în economia mondială a unei pla- 
nificări în împărţirea coloniilor, a sferelor de influență 
etc. între diferite ţări. Sau este o lozincă reacționară, care 
înseamnă o alianţă provizorie între marile puteri din 
Europa în vederea asupririi mai intense a coloniilor și a 
jefuirii Japoniei şi Americii, care se dezvoltă mai repede. 


Scris în august 1915 


Publicat în august 1915, Se tipărește după textul broşurii 
în  broşura ,,Socialismul și 
războiul", editată la Geneva 
de redacția ziarului ,,Sofiai- 
Demokrat* 


* Vezi volumul de fafa, p. 355—359. — Nota red. 

red“, Din Rusia au trimis delegaţi „grupurile de iniţiativă“ ale 
lichidatorilor din Petersburg şi Moscova, organizaţia din Krasno- 
iarsk, „Organizaţia social-democrată din armată de la Sevas- 
topol* si redactiile publicaţiilor lichidatoriste „Naşa Zarea“ şi 
„Nevskii Golos“ ; la conferință a participat, de asemenea, un re- 
prezentant al Comitetului din străinătate al organizaţiei „Spilka“. 
Marea majoritate a delegaților era formată din persoane care 
locuiau în străinătate, erau rupte de clasa muncitoare din Rusia 
şi nu aveau legături directe cu activitatea organizaţiilor locale 
de partid. Conferinţa a adoptat hotärîri antipartinice, lichidatoriste 
în toate problemele tacticii social-democrate şi s-a pronunţat îm- 
potriva existenței partidului ilegal. 

Încercarea lichidatorilor de a crea în Rusia un partid propriu, 
centrist n-a fost sprijinită de muncitori. Lichidatorii n-au izbutit 
să aleagă un Comitet Central şi s-au limitat să constituie un Co- 
mitet de organizare. Creat din elemente eterogene, blocul antibol- 
şevic, a cărui înjghebare constituia sarcina principală a conferinței, 
a început să se destrame încă înainte ca ea să-şi fi încheiat lu- 
crările. Reprezentantul grupului ,,Vpered* a părăsit conferința 
fără să mai aştepte sfirşitul ei; curînd după aceea au plecat 
social-democratii letoni, iar apoi şi ceilalți participanţi. Sub lo- 
viturile bolşevicilor, Blocul din august s-a destrămat după un an, 
un an şi jumătate, În ceea ce priveşte destrămarea Blocului din 
august, vezi articolele lui V, I. Lenin „Destrămarea Blocului «din 
august»*, ,,Demascarea ficţiunii «Blocului din august»* şi „Cum 
este disimulată încălcarea unităţii de cei ce vorbesc întruna despre 
unitate“ (Opere, vol. 25, Bucureşti, Editura politică, 1964, ed. a 
doua, p. 1—4, 29—32, 195—220). — 352, 


„Internazionale Korrespondenz* — revistă săptăminală a social- 
şoviniştilor germani ; a apărut la Berlin de la sfîrşitul lunii sep- 
tembrie 1914 pînă la 1 octombrie 1918. — 353, 


»Sovremennii Mir“ — revistă lunară literară, ştiinţifică şi poli- 
tick ; a apărut la Petersburg din octombrie 1906 pînă în 1918. 
Menşevicii, inclusiv G. V. Plehanov, au colaborat în mod siste- 
matic la această revistă. Bolşevicii au colaborat la ea în perioada 
blocului cu plehanoviştii, precum şi la începutul anului 1914. În 
perioada războiului imperialist mondial, revista a devenit unul 
din organele de presă ale social-sovinistilor. — 353. 


Această notă la manifestul C.C. al P.M.S.D.R. „Războiul şi so- 
cial-democratia din Rusia“ a fost scrisă de V. I. Lenin cu prilejul 
pregătirii pentru tipar a broşurii ,,Socialismul şi războiul“, care 
urma să cuprindă în anexe un manifest, rezoluţiile Conferinţei 
de la Berna a secţiilor din străinătate ale P.M.S.D.R. şi rezo- 
lutia Consfătuirii de la Poronino a C.C. al P.M.S.D.R. cu unii 
activişti de partid (1913) în problema naţională. În scrisoarea 
adresată lui V. A. Karpinski, aflat la Geneva, unde se tipărea 
broşura, V. I. Lenin scria în legătură cu această notă: ,,Alätu- 

rata notă la manifest trebuie să intre in broșură... [La alineatul 
din Manifestul C.C. (,„,Soţial-Demokrat“ nr. 33) în care se vor- 
beste de Statele Unite ale Europei]“ (Opere, vol. 36, Bucuresti, 
Editura politică, 1958, p. 337). Conform indicaţiei lui V. I. Lenin, 
nota la manifestul C.C. al P.M.S.D.R. a fost publicată. — 360. 


Probabil că V. I. Lenin se referă la „Indicele de nume si indicele 
de materii“ (,,Namen- und Sachregister“) apărut în ,,Corespon- 
denta dintre Marx şi Engels“ (vezi Der Briefwechsel zwischen 
F. Engels und K. Marx 1844 bis 1883. Herausgegeben von A. Be- 
bel und Ed. Bernstein. Bd. 4, Stuttgart, Dietz, 1913, S. 507—536). 
— 362. 


Este vorba de rezoluţia cu privire la sindicate adoptată la Con- 
gresul de la Geneva al Internaționalei I, care a avut loc în sep- 
tembrie 1866 (vezi K. Marx şi F. Engels. Opere, vol. 16, Bucu- 
resti, Editura politică, 1963, p. 208—210). — 364. 


Potrivit propunerii făcute de redacţia Dicţionarului enciclopedic 
„Granat“, V. I. Lenin trebuia să predea un articoi de 60 000 de 
semne şi un indice bibliografic de 15 000 de semne. — 365. 


Documentul de faţă a fost scris pe o pagină separată şi poartă 
un semn de întrebare. Institutul de marxism-leninism de pe lîngă 
C.C. al P.C.U.S. nu dispune de date precise la ce ireal. anume 
se referă această intercalare. Probabil că documentul amintit re- 
prezintă una dintre variantele ce urmau să fie intercalate în ma- 
nifestul C.C. al P.M.S.D.R. „Războiul şi social-democratia din 
Rusia“ sau într-una din rezolutile bolşevicilor cu privire 
la război. — 366. 


V. I. Lenin a început să lucreze la broşura „„Războiul european 
și socialismul european“ la scurt timp după sosirea sa la Berna. 
El a strîns mult material, dar n-a reuşit să scrie broşura. El a 
folosit partial materialele pregatitoare la referate, articolele pu- 
blicate în ziarul ,,Sotial-Demokrat* si în brosura Sc alarm ul. şi 
războiul“. În volumul de faţă se publică planul cel mai complet 
al broşurii „Războiul european şi socialismul european“. Toate 
materialele pregătitoare pentru această broşură sînt publicate în 


„Culegeri din Lenin“, vol. XIV, p. 14—123. — 367. 


Este vorba de cuvintarea lui V. Adler, rostită la 29 iulie 1914 
în şedinţa Biroului socialist international de la Bruxelles. 
V. I. Lenin vorbeşte despre această cuvintare a lui Adler în 
articolul ,,Sovinism mort şi socialism viu“ (vezi volumul de 
faţă, p. 103). — 367. 


Este vorba de cartea lui J. Jaurès L'Organisation socialiste de 
la France. L'Armée nouvelle“, apărută la Paris, în 1911. — 368. 


